Cuneiform Tablet JCS 14 13
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma PUZUR₄.IŠTAR-ma a-na il₅-we-da-ku qí-bi₄-ma a-šu-mì KÙ ša É ku-ra-ra ša ta-áš-pu-ra-ni um-ma ku-ra-ra ù a-lá-ku-ma mì-nam šu-ut ṭá-ḫu-ma iš-ta-na-pá-ra-am TÚG.ḪI.A ša PUZUR₄-a-šur ù i-dí-a-bi₄-im ù KÙ.BABBAR ù KÙ.GI a-ṣé-er PUZUR₄-a-šur-ma nu-šé-bi₄-il₅ ù ší-tí lu-qú-tim a šu-mì-šu-nu-ma i-ba-ší ma-num šu-ut ša nu-šé-bu-lu-šu-ni a-šu-mì 5 {TÚG}ku-ta-ni ù 5 {TÚG}pì-ri-kà-ni ša ta-áš-pu-ra-ni ku-ra lá-šu i-na a-lá-ni wa-ša-áb i-lá-kam-ma a-ša-al-šu-ma KÙ.BABBAR ni-ša-a-ma nu-šé-ba-lá-kum